Képmás kezelésére vonatkozó adatkezelési tájékoztató

A **Launai Miklós Református Általános Iskola, Alapfokú Művészeti Iskola és Művészeti Szakgimnázium** (székhely: 2544 Neszmély, Petőfi Sándor utca 10.; OM azonosító: 201695, „**Iskola**”)az Európai Unió és a Tanács 2016/679. számú rendelete („**Rendelet**”) 13. cikkének való megfelelés érdekében az alábbiakban tájékoztatja a személyes adatai kezeléséről a rendezvények során készített fényképek és videófelvételek tekintetében:

Az Iskola a személyes adatait a rendezvények dokumentálása, az Iskola eseményeinek, történetének dokumentálása, valamint az Iskola eseményeinek, történetének nyilvánosságra hozatala, az Iskola tevékenységének felvételi előtt állókkal és a nyilvánossággal történő megismertetése céljából kezeli.

Az Iskola a képmását a honlapján, az Iskola Facebook-oldalán és YouTube csatornáján, az Iskola kiadványaiban nyilvánosságra hozza, valamint a megyei sajtóorgánum és egyházi sajtóorgánumok részére átadja.

Az adatkezelési jogalapja az Ön hozzájárulása (Rendelet 6. cikk (1) bekezdés a) pont). Az Iskola személyes adatait az Iskola rendszereiből nem törli, az elektronikus úton történő nyilvánosságra hozatal esetén 3 (három) tanévig kezeli, papíralapú nyilvánosságra hozatal esetén pedig az utolsó papíralapon elérhető példány élettartamáig kezeli.

Az Iskola az érintetti jogai gyakorlására irányuló kérelmét annak beérkezésétől számított legfeljebb egy hónapon belül teljesíti. A kérelem beérkezésének napja a határidőbe nem számít bele. Az Iskola szükség esetén, figyelembe véve a kérelem bonyolultságát és a kérelmek számát, ezt a határidőt további két hónappal meghosszabbíthatja. A határidő meghosszabbításáról az Iskola a késedelem okainak megjelölésével a kérelem kézhezvételétől számított egy hónapon belül tájékoztatja Önt.

A személyes adatai kezeléséhez adott hozzájárulását bármikor jogosult visszavonni, a személyes adataihoz jogosult hozzáférni, továbbá jogosult a személyes adatai helyesbítését vagy törlését kérni, illetve élhet az adatkezelés korlátozásához és adathordozhatósághoz való jogával. A személyes adataival kapcsolatos jogának gyakorlásával kapcsolatban kapcsolatba léphet az Iskola adatvédelmi tisztviselőjével az adatvedelem@lamire.hu e-mail címre küldött e-mail útján vagy az Iskola részére küldött levél útján.

A személyes adatai megsértésével kapcsolatban kapcsolatba léphet az Iskola adatvédelmi tisztviselőjével az adatvedelem@szrg.hu e-mail címre küldött e-mail útján vagy az Iskola részére küldött levél útján, panaszt tehet a Nemzeti Adatvédelmi és Információszabadság Hatósághoz 1363 Budapest, Pf. 9. levelezési címen, személyesen a 1055 Budapest, Falk Miksa utca 9-11. címen, a +36 (1) 391-1400, telefonszámon, a +36 (1) 391-1410 faxszámon vagy az ugyfelszolgalat@naih.hu e-mail címen, honlap: naih.hu), illetve lehetősége van adatainak védelme érdekében bírósághoz fordulni, amely az ügyben soron kívül jár el. Ebben az esetben szabadon eldöntheti, hogy a lakóhelye (állandó lakcím) vagy a tartózkodási helye (ideiglenes lakcím), illetve az Iskola székhelye szerint illetékes törvényszéknél nyújtja-e be keresetét.

**Amennyiben nem kíván az Iskola által készített fényképeken/videofelvételeken szerepelni, akkor kérjük, hogy a rendezvényen arra a területre üljön, ahol a fényképek készítése tilos jelzést látja. Az Iskola e területen ülőkről nem készít fényképet/videofelvételt, azonban nem tudja biztosítani, hogy más személyek e területen ülőkről ne készítsenek fényképet/videofelvételt.**